สังคมข่าวหุ้นเล็กเซียวหงส์
ดัชนีหุ้นไทยปิดตลาด1,276.49 จุด ลดลง 4.25 จุด มูลค่าการซื้อขาย 37,112 ล้านบาท ตลาดหุ้นไทยผันผวนเชิงลบ เช่นเดียวกับตลาดภูมิภาคที่ส่วนใหญ่ติดลบ เหตุกังวลเศรษฐกิจโลก สัปดาห์นี้ตลาดหุ้นไทยมีแรงกดดันกับความผันผวนตลาดหุ้นโลกอย่างมีนัยสำคัญ ประเมินแนวรับ 1,270 จุด หากรักษาไม่ได้แนวรับถัดไปอยู่ที่ 1,240-1,220 จุด ส่วนแนวต้านอยู่ที่ระดับ 1,300-1,320 จุด
15 ก.พ. 2559

ดัชนีหุ้นไทยปิดตลาด1,276.49 จุด ลดลง 4.25 จุด มูลค่าการซื้อขาย 37,112 ล้านบาท ตลาดหุ้นไทยผันผวนเชิงลบ เช่นเดียวกับตลาดภูมิภาคที่ส่วนใหญ่ติดลบ เหตุกังวลเศรษฐกิจโลก สัปดาห์นี้ตลาดหุ้นไทยมีแรงกดดันกับความผันผวนตลาดหุ้นโลกอย่างมีนัยสำคัญ ประเมินแนวรับ 1,270 จุด หากรักษาไม่ได้แนวรับถัดไปอยู่ที่ 1,240-1,220 จุด ส่วนแนวต้านอยู่ที่ระดับ 1,300-1,320 จุด 
*หุ้น BJC ราคารูดกราวทันที เมื่อบอร์ดส่งซิกอาจต้องมีการเพิ่มทุน หลังไฟเขียวให้ BJCกู้ยืมเงินระยะสั้นไม่เกิน 12 เดือน จากสถาบันการเงิน ไม่เกิน 2.2 แสนล้านบาท เพื่อเข้าซื้อหุ้น BIGC สัดส่วน 58.56% จากกลุ่มกาสิโน และทำเทนเดอร์ออฟเฟอร์จากผู้ถือหุ้นที่เหลืออีก 41.44% ราคาไม่ต่ำกว่า 252.88 บาท ดูๆ แล้วโมเดลนี้คล้ายคลึงกับกรณี CPALL ซื้อหุ้น MAKRO เพียงแต่ BJC อาจเลือกวิธีการเพิ่มทุนเพื่อรีไฟแนนซ์หนี้ระยะสั้น…ส่วน CPALL เลือกใช้วิธีการออกหุ้นกู้เพื่อรีไฟแนนซ์แทน กรณี BJC คำถามอยู่ที่ว่าหุ้น BJC จะเพิ่มทุนเท่าไหร่…งานนี้ “อัศวิน เตชะเจริญวิกุล” ซีอีโอใหญ่ ลูกเขยเล็กของ “เจริญ สิริวัฒนภักดี” คงมีคำตอบให้ในไม่ช้านี้แน่นอน…!?
*หุ้น PK เจอแรงขายทำกำไรซะแล้ว เรียกว่ามีมือดีตั้งก๊วนขึ้นมา ร่วมด้วยช่วยกันดันขึ้นมาเพื่อเชือด พูดง่าย “ปั่นแล้วขาย” นั่นเอง ทำให้วงจรการขึ้นมันจึงได้สั้นแบบนี้…นักลงทุนควรระมัดระวังให้ดี จังหวะหุ้นผันผวนแบบนี้หุ้นสไตส์ “ผีปอบ” จะโผล่มาหลอกหลอนเป็นประจำ..!!
*หุ้น SMPC เป็นอีกตัวที่มีพฤติกรรมการขึ้นลงของราคาหุ้นที่ไม่แตกต่างกัน…วงจรราคาหุ้นจะสั้นกว่าปกติ เหมาะกับพวก “ซื้อเช้าขายบ่าย” แต่ใครที่รักชอบหุ้นที่เกี่ยวข้องกับแก๊ส หุ้น SGP ถือว่าน่าลงทุนกว่าเยอะ…ลองสับรางกันดูละกัน
*หุ้น TOP โชว์ตัวเลขกำไรปี 2558 ออกมาหรู 12,000 ล้านบาท สูงกว่าที่หลายโบรกเกอร์ประเมินกันไว้พอสมควร ที่สำคัญราคาหุ้น TOPปรับตัวลงพอ สมควรแล้ว จึงเป็นโอกาสทยอยสะสมอย่างจริงจังซะที
*หุ้นFSMART เกิดปรากฏการณ์ Sell On Fact หลังประกาศตัวเลขงบปี 2558 กำไรกว่า 270 ล้านบาท น่าจะเป็นแรงขายระยะสั้น หลังไล่เก็งกำไรกันมานานพอสมควร ถือว่า “ออกของ” กันได้ซะที…แต่ระยะยาวราคาเป้าหมายอยู่ที่ประมาณ 17 บาท ถือว่ามีอัพไซด์ให้เล่นกันมากพอดูทีเดียว
*หุ้นร้อนประจำวันที่ 12 ก.พ. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) และขยายช่วงดำเนินการ ได้แก่ บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOLทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance(ซื้อขายด้วยเงินสดทั้งจำนวน) มีผลตั้งแต่ 15 ก.พ.-04 มี.ค. 59
*ปิดท้ายกันเช่นเคยกับ ข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอลช่อง 19 เวลาใหม่9.30-10.00 น. พบกันสดๆ กับ “มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า…ดำเนินรายการโดยวิษณุ โชลิตกุล
*พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์และทีมงานข่าวหุ้นธุรกิจ ตั้งแต่เวลา 9.30-11.00 น. ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้างานนี้จัดเต็มๆ ชั่วโมงครึ่ง
*เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้น และธุรกิจหาคำตอบได้ที่ข่าวหุ้นธุรกิจเท่านั้น